[{"text_idx": "#000002", "text": "Edgar Tedresaare va\u0308rske maaliseeria \u201eTeekond vabadusse\u201c na\u0308itab ja arendab Tedresaare loomingus seda palet, mille eest Tartu Kunstimuuseum talle 2014. aastal Muuseumi valiku tiitli omistas. Tavapa\u0308rastest maalitehnikatest irduv, maali skulpturaalse materjalina kasutav la\u0308henemine on erinevates vormides terve po\u0303lvkonna maalikunstnike fookuses. Tedresaart iseloomustab sealjuures keskendumine, ent vo\u0303ib o\u0308elda ka, et kindlaksja\u0308a\u0308mine lo\u0303uendile kui maali algelemendile, millest loobumine ta\u0308hendaks tinglikult ka maalist loobumist.\nMeediumile truuks ja\u0308a\u0308nuna ei otsi Tedresaar lunastust \u2013 igavesti klassiku su\u0308u\u0308d kandma mo\u0303istetud maalikunsti pattudele \u2013 mitte vormi kesksetes installatsioonides, vaid kasutades maalikunsti rohkem vo\u0303i va\u0308hem konkreetse loo jutustamiseks. Ru\u0308tmiliste sammudega ra\u0308a\u0308gib \u201eTeekond vabadusse\u201c lo\u0303uendilt lo\u0303uendile lugu lossist po\u0303genenud poisist, kes pageb la\u0308bi ko\u0303rbe ja u\u0308le mere rohelisele aasale. Teekond, mida vo\u0303ib, aga ei pea pa\u0308evakajaliselt to\u0303lgendama."}, {"text_idx": "#000004", "text": "Kaire Nurk \u201cKuidas u\u0308letada maali piire?\u201d Sirp 27.05.2016\nKrista Piirima\u0308e \u201cKuidas olla pagulane\u201d Sirp 20.05.2016\nTartu kunstimajas na\u0308eb liha, paati ja argipa\u0308evaseid illusioone ERR uudised 06.05.2016"}]